नई दिल्ली. स्टेट बैंक ऑफ इंडिया (एसबीअाई) ने खातों में न्यूनतम बैलेंस रखना अनिवार्य कर दिया है। इसके मुताबिक न्यूनतम बैंलेंस नहीं रहने पर एक अप्रैल से पेनाल्टी देनी होगी। बैंक की ओर से जारी बयान में कहा गया है कि खाताधारकों को खाते में महानगरों में 5,000 रुपए, शहरी क्षेत्रों में 3,000 रुपए, अर्धशहरी क्षेत्रों में 2,000 रुपए और ग्रामीण क्षेत्रों में खाते में कम से कम 1,000 रुपए रखने होंगे। न्यूनतम बैलेंस और जितना पैसा रहेगा उसके अंतर के आधार पर यह पेनाल्टी वसूली जाएगी।
महानगरों में अंतर 75 फीसदी से ज्यादा हुआ तो चार्ज 100 रुपए और सर्विस टैक्स होगा। यदि कमी 50-75 फीसदी रहती है तो बैंक 75 रुपए और सर्विस टैक्स लेगा। 50 फीसदी से कम रहने पर 50 रुपए और सर्विस टैक्स लिया जाएगा। इसी तरह, ग्रामीण क्षेत्रों में 20-50 रुपए के बीच पेनाल्टी वसूली जाएगी। एसबीआई एक अप्रैल से एक महीने के अंदर ब्रांच से तीन से ज्यादा नकद लेनदेन करने पर 50 रुपए शुल्क लेगा। वर्तमान में भी यह चार्ज लगता है लेकिन फिलहाल इसकी ऊपरी सीमा नहीं थी। एसबीआई अधिकारी ने शुक्रवार को यह जानकारी दी। उन्होंने कहा, “यह कदम कदम ग्राहकों को बैंक आने से रोकने के लिए है। क्योंकि खाताधारकों को ब्रांच आने की जरूरत नहीं है। एसबीआई एटीएम से 10 बार मुफ्त में पैसे निकालने की सुविधा दे रहा है।’ गौरतलब है कि हाल के दिनों में कुछ बैंकों ने सख्त कदम उठाए हैं।
एचडीएफसी बैंक, आईसीआईसीआई बैंक ने एक मार्च से एक महीने में चार बार से अधिक धन जमा करने या निकासी पर न्यूनतम 150 रुपए शुल्क लगाना शुरू किया है। एचडीएफसी बैंक ने कहा है कि यह शुल्क बचत के साथ-साथ वेतन खातों पर भी लगेगा।
मिनिमम बैलेंस जरूरी
महानगर ~ 5,000
शहरी क्षेत्र ~ 3,000
अर्धशहरी क्षेत्र ~ 2,000
ग्रामीण क्षेत्र ~ 1,000
hin_Deva hin_Deva hin_Deva hne_Deva mai_Deva bho_Deva awa_Deva mag_Deva